ОБЩИНА ТЪРГОВИЩЕ

 ДЕТСКА ГРАДИНА  № 8 „СЛЪНЦЕ”

7700, гр.Търговище ул. „П.Р.Славейков”№28 , тел. 0601/6 25 06, e-mail: cdg8_slance@abv.bg











 УТВЪРЖДАВАМ:









            ДИРЕКТОР:











     
/С.Михова/
ПРАВИЛНИК

ЗА ВЪТРЕШНИЯ ТРУДОВ РЕД 
В ДГ № 8»Слънце»
 ГРАД ТЪРГОВИЩЕ
Глава I ОБЩИ ПОЛОЖЕНИЯ
Чл.1.Този Правилник се издава от директора на  детската градина въз основа на член 181 от Кодекса на труда.
Чл.2.
Той конкретизира правата и задълженията на учителите, служителите, работниците както и на работодателя по трудовите правоотношения, урежда организацията на труда в детската градина съобразно особеностите й.

Чл.3.
Правилникът е съобразен и не противоречи на Закона за предучилищно и училищно образование, на нормативните актове на Министерството на образованието и  науката, на Колективен трудов договор и на Кодекса на труда. 
Глава II. ОСНОВНИ ЗАДЪЛЖЕНИЯ НА СТРАНИТЕ ПО ТРУДОВОТО ПРАВООТНОШЕНИЕ
Чл.4.
Всички, които работят в ДГ №8 са длъжни да изпълняват задълженията си точно и добросъвестно, като спазват установената трудова дисциплина.

Чл.5.
При изпълнение на работата, за която се е уговорил учителят, работникът или служителят е длъжен:
- да се явява на работа и да бъде на работното си място до края на работното време

- да се явява на работа в състояние, което му позволява да изпълнява възложените задачи и да не употребява през работното време алкохол;  

- да използва цялото работно време за изпълнение на възложената работа;

- да изпълнява работата си в изискуемото се количество и качество;

- да спазва дневния режим на децата и правилата по отглеждането им, произтичащи от това;

- да спазва правилата за здравословни и безопасни условия на труд;

- да изпълнява законните нареждания на работодателя;

- да пази грижливо имуществото, което му е поверено или с което е в досег при изпълнение на възложената му работа, както и да пести суровините, материалите, енергията, паричните и другите средства, които му се предоставят за изпълнение на трудовите задължения.

- да пази доброто име на ДГ, да не злоупотребява с доверието на директора, както и да не разпространява поверителни за него сведения.

- да спазва настоящите правила и да не пречи на другите работници да изпълняват трудовите си задължения.

- да съгласува работата си с останалите работници и да им оказва помощ в съответствие с указанията на директора.

- да изпълнява всички други задължения, които произтичат от ЗПУО, от КТД,  от трудовия договор и от характера на работата. 
  Чл.6. По трудовото правоотношение служителите са длъжни да изпълняват работата,за която са се договорили и да спазват установена трудова дисциплина,а работодателя да осигури условия за изпълнения на работата и заплаща редовно възнаграждението им.

Глава III. РАБОТНО ВРЕМЕ
Чл.7.
Всички, които работят в детската градина са на 5 дневна работна седмица с 8 часова продължителност на деня.
Чл.8.Работното време на директора е нормирано.Той изпълнява своите задължения   от 8.30 до 12.00,   и от  12.30  до  17.00 часа
Чл.9.
Нормата за задължителната преподавателска работа на учителите е 30 часа седмично работа с деца.

Чл.10.
Задължителната дневна норма  преподавателска  работа с деца за учителите в ДГ се измерва в астрономически часове и тя е 6 часа;30 часа седмично.
Чл.11.При отсъствие на учител от групата,  задължителната  дневна норма преподавателска работа с деца на втория учител или на друг от колектива,в същата група се заработва с прекъсване в зависимост от дневния режим.
Чл.12.Във всяка група ежедневно работят двама учители на смени.Редуването на смените се извършва всеки ден.Учителите в обедните часове работят едновременно в продължение на час Чл.13. Учителите полагат дежурства  по график, за период от 2 последователни седмици за група.
Чл.14. Учителят няма право да сменя смяната си, без да е получил за това разрешение от директора, което е поискал предварително .

Чл.15. В рамките на установеното работно време учителите са длъжни да бъдат в детската градина за:

1. изпълнение на задължителната норма преподавателска заетост съгласно Наредба № 3/18.02.2008 г. на МОН за нормите за задължителна преподавателска работа и нормативите за численост на персонала в системата на народната просвета и утвърдения Списък образец № 2 за учебната година;

2. участие в педагогически съвети и провеждани оперативки;

3. групови и общи родителски срещи;

4. сбирки на методическите комисии;

5. провеждане на възпитателна работа;

6. срещи и консултации с родители;

7. участие в квалификационни форми, обмяна на опит и други мероприятия от програмата на детското заведение;

8. други задачи, възложени за изпълнение от директора, произтичащи от заеманата длъжност.

Чл.16. След изпълнение на изброените задачи учителите могат да бъдат извън ДГ за подготовка и самоподготовка на учебния процес.

Глава IV.РАЗПРЕДЕЛЕНИЕ НА РАБОТНОТО  ВРЕМЕ:

Чл.17.Работно време на учителите: 



I  смяна    от  
  
  7.00  до 13.00 часа почивка от 13,00-13,30ч.


II смяна    от   
12.00  до 18.30 часа,почивка от 12,00-12,15ч.
Учители Г.ново от    
  7.15  до 13.15 часа,почивка от 13,30-14,00ч.



и от  
            11,30 до  17.30 часа.
   .С прекъсване:



Сутрин от

  8.00 до 12.00 часа



След обяд от
           15.30 до 17.30 часа
Чл.18.Счетоводителят работи:



Сутрин от

8.00 до 12.00 часа

Чл.19..Завеждащ административна служба работи: 

       От            8,00  до 12.30 часа

 
 




13.00 до 16.30 часа
Чл.20.Чистачът/пом.възпитател  в ДГ-8 сграда с.Голямо ново    работи от 6.30  до 15.00 часа  ,почивка 13-13,30ч./първа смяна.
Чистач/пом.възпитател  в сграда с.Голямо ново-от 9,30-17,30ч./втора  смяна 
Чл.21..Огнярът е със следното работно време:



Сутрин    
от 
   6.00 до 12.00 часа  

и  
от 
14.00 до 16.00 часа- зимен период,   
     
от
6.00 до 14.30  часа-  летен период    
Чл.22..Помощник-възпитатели-I смяна-от 7,00-13,00ч. и от 15,30.17,30ч.
                                                       Помощник-възпитател-I група-7,30-13,30ч. и от 15-17ч.
                                                        междинна от 8,00-16,30ч
А в сграда с.Голямо ново-от 6,30-15,00ч.и от 9,30-17,30ч.
Глава V.ПОЧИВКИ 

Чл.23.Работниците в ДГ №8 ползват почивки както следва:



За учителите: 

от 13.00 до 13.30 часа/първа смяна/


За пом.възпитатели

от 15.00 до 15.30 часа; 
За ЗАС:


от 12.00 до 12.30 часа 



За огняр: през лятно полугодие  от 13.00 до 13.30 часа




    През зимно полугодие   от 12.00 до 14.00 часа
Чл.24.Почивките на работниците и служителите не се включват в работното им време.

Чл.25.Помощник възпитателите  поемат отговорност за опазване живота и здравето на децата по времето, определено за почивка на учителите.
Глава VI.ОТПУСКИ          
Чл.25.Всеки работник или служител, който има 4 месеца трудов стаж, придобива право на платен годишен отпуск.


Чл.26.Размерът на основният платен годишен отпуск за работниците е 20 работни дни за една календарна година.

Чл.27.Учителите имат право на 48 работни дни платен годишен отпуск.
Чл.28.ал.1.Всеки работник или служител има право на уговорения допълнителен платен отпуск в КТД, ако е член на синдикална организация.-в размер на 8 дни.
ал.2.Всеки работник/служител, член на синдикалната организация при боледуване от Ковид-19 , има право на 10 дни допълнителен платен отпуск до три месеца след преболедуване.
Чл.29..Платеният годишен отпуск се разрешава на работника  наведнъж или на части, съобразно спецификата на организация в детската градина.
Чл.30.Платеният годишен отпуск се ползва от работника или служителя с писмено разрешение от директора след подадена молба най-малко три работни дни преди датата на ползване.
Чл.31.Директорът има право да предостави платения годишен отпуск на работника или служителя и без негово съгласие по време на престой повече от 5 работни дни, при ползване на отпуска едновременно от всички работници или служители, по време на различните видове ваканции, както и в случаите, когато работникът или служителят след покана от страна на директора не е поискал опуска до края на календарната година, за която се полага.

Чл.32.Директорът разрешава и други видове отпуски, предвидени в КТ и КТД.
Чл.33.Отлагането и заплащането на платения годишен отпуск се изпълнява в съответствие с клаузите на КТ.
Глава VII.РЕД ЗА ОТЧИТАНЕ НА РАБОТНОТО  ВРЕМЕ

Чл.34. Ежедневно всеки учител попълва  Дневник на група /електронен вариант , с/у проведените учебни занимания.
Чл.35. Лицето, заемащо длъжността „Завеждащ административна служба” ежедневно води присъствена форма 76 за всички работници, назначени на трудов договор към детската градина.

Чл.36. Контрола по спазването  началото и края на установеното работно време  от този правилник  на работещите  в детската градина  се извършва от директора на детската градина чрез проверки – планирани и без известяване.
Чл.37. За информиране на   родители , в началото на годината на родителски срещи , те се запознават  с  Правилника на детската градина – начало и край  на работното време на  детската градина, на учители, на директор и завеждащ административна служба (ЗАС).

Чл.38. За информиране на   външни лица с указателни табели на входните врати на Директор и  ЗАС е указано работното време – начало, почивка и край на лицата, заемащи съответните длъжности.
Глава VIII. ТРУДОВА ДИСЦИПЛИНА 
Чл.39.
Неизпълнението на трудовите задължения по длъжностна характеристика е нарушение на трудовата дисциплина .

Чл.40.
За виновно неизпълнение на професионалните си задължения и нарушаване на трудовата дисциплина всички работещи в ДГ носят дисциплинарна отговорност и се наказват съгласно закона.
Глава IХ. ФУНКЦИОНАЛНИ ПРАВИЛА ЗА ОТДЕЛНИТЕ ВИДОВЕ РАБОТА
Раздел I Задължения на работодателя:
Чл.41.Директорът е орган за управление на детската градина. Той е длъжен да:

1. Организира, контролира и отговаря за цялостната дейност в детската 
градина

2.Спазва и прилага държавните образователни стандарти за предучилищна възраст и подготовка на децата за постъпване в I –ви клас.

3.Осигурява безопасни условия за възпитание, обучение и труд в ДГ.
               4.Представлява детската градина пред органи, организации и лица и сключва договори с юредически и физически лица по предмета на дейност в съответствие с предоставените му правомощия.
5.Разпорежда се с бюджетните средства.

6.Сключва и прекратява трудови договори с учители, служители и работници по реда на КТ.
7.Обявява свободните места в бюрата по труда, в РУО и Общината  в тридневен срок от овакантяването им.

8.Организира приемането на децата и възпитанието и обучението им в съответствие с Правилата за прием в Община Търговище.
9.Подписва и подпечатва документи и съхранява печата на детската градина.

10.Контролира и отговаря за правилното водене и съхраняване на задължителната документация и съхранява учебната документация

11.Осигурява условия за здравно-профилактична дейност в детскта градина.
Чл.42.Директорът е председател на Педагогическия съвет и осигурява изпълнение на решенията му.
Чл.43.
Административните актове на директора могат да се отменят от Кмета на Община Търговище.
Чл.44.
При отсъствие на директора до 30 календарни дни го замества учител, определен със заповед от директора,.

РАЗДЕЛ II

Задължения на работниците, служителите и учителите

Чл. 45. Учителят в детската градина е длъжен да предоставя на работодателя работната си сила за изпълнение на конкретна трудова функция – обучение и възпитание на децата.

Чл. 46. Учителят е длъжен да спазва трудовата дисциплина и да изпълнява всички разумни изисквания на директора.

Чл. 47. Учителят е длъжен да изпълнява работата и трудовите си задължения точно и добросъвестно и да спазва правилниците на детската градина, трудовата дисциплина и разпоредбите на директора.

Чл. 48. Учителят в детската градина организира и провежда обучението и възпитанието на децата съобразно ДОС.
Чл. 49. Учителят организира и провежда възпитателно-образователна работа в съответната група, като диагностицира знанията и уменията на децата според ДОС и съдейства за пълноценната им интеграция в групата.

Чл.50. При възникнала необходимост от заместване на отсъстващи педагогически специалисти от подготвителните групи на ДГ №8 „Слънце” град Търговище, група с.Голямо ново  , се осигуряват заместващи учители по реда на НП „Без свободен час в детската градина” и прилежащите и правила за координация и контрол на дейностите.
Чл. 51. Учителят има право да:

1. членува в професионални организации и да взема участие в работата на регионалните и национални органи;

2. дава мнения и да прави предложения по дейността на детската градина до административните органи в системата на народната просвета;

3. получава информация за възможности за повишаване на професионалната квалификация от директора, РУО на МОН и от МОН;

4. участва в определяне на стратегията на детската градина и организиране на дейности извън учебния план;

5. избира варианти на учебни пособия ,познавателни книжки и помагала;

6. избира организационни форми на обучение и на възпитателни въздействия;

7. прилага педагогически идеи, концепции, методи и технологии, средства на обучение;

8. избира организационни форми на обучение и на възпитателни въздействия;
9. получава информация относно състоянието на детската градина;

10. получава защита по КТ и КТД.

     11.Изпълнява решенията на Педагогическия съвет и препоръките на контролните органи на РУО на МОН.

Чл.52. Учители, постигнали високи резултати при възпитанието и обучението на децата, се поощряват с грамота и предметни награди, а чрез медиите дейността им се популяризира за получаване на обществено признание.

Чл. 53. Учителят е длъжен да:

1.
изпълнява задълженията си, определени от КТ, в нормативни актове в системата на народната просвета и в длъжностната характеристика;

2.
изпълнява нормата за задължителна преподавателска работа, определена с Наредба № 3/2008 г на МОН;

3.
изпълнява изискванията на Закона за защита на личните данни, Плана за действие при аварии и бедствия и изискванията на ПАБ;

4.
изпълнява решенията на Педагогическия съвет, както и препоръките на контролните органи на РИО на МОН и на МОН;

5. 
спазва утвърдените правилници и графици;

6.
опазва живота и здравето на децата по време на образователно-възпитателния процес и на други дейности, организирани от учителя или ДГ;

7.
повишава професионалната си квалификация;

8.информира директора и др.институции при наблюдения за тормоз на деца/деца в риск

9.
удостоверява с подписа си данните, подадени на ЗАС в Заповедната  книга за храната ;

10.
при отклонение в здравословното състояние на децата да уведомява медицинската сестра и да търси контакт с родителите;

11.
лично да нанася цифром  броя на децата в групата за деня и се подписва 

12.
спазва Етичния кодекс за работа с деца;

13.
свиква  родителски срещи през учебната година,ежеседмично провежда индивидуални консултации с родителите по проблемите на детското развитие.

Чл. 54. Учителят не може да нарушава правата на детето, да унижава личното му достойнство, да прилага форми на психическо и физическо насилие върху тях.
Чл. 55. Предварително  уведомява директора при извеждане на децата извън детската градина за наблюдения, изложби, концерти, екскурзии др. , взема писмено съгласие от родителите на децата и провежда инструктаж за безопасно придвижване на децата.
Чл. 56. При участие на децата в регионални, национални и други мероприятия учителят, придружаващ групата, е длъжен да подготви следните документи: списък на децата – група, ЕГН, подписан от учителя водач и директора и заверен с печата на детската градина, името на медицинската сестра, медицински преглед с дата и място на прегледа, подпис за съгласие на родителя.

Чл. 57. Учителят е длъжен да спазва изготвените и утвърдени от директора планове и графици.

Чл. 58. Учителят привежда в изпълнение решенията на ПС и законовите нареждания на директора, които се отнасят до неговата група и са свързани с цялостната организация на учебно-възпитателния процес.

Чл. 59.При хубаво време , учителите от І смяна посрещат лично децата  пред входа на съответната група.

Чл. 60. Учителите от ІІ смяна изпращат лично  при хубаво време – от площадката на съответната група.

Чл. 61. Учителите от І смяна нямат право да преустановяват своята работа преди идването на сменящия ги колега без личното разрешение на директора.

Чл. 62. Учителят няма право да отстранява дете по време на организирани занимания или други извънучебни дейности.

Чл. 63. Учителят няма право да оставя децата сами, без надзор по какъвто и да било повод.

Чл. 64. Учителят няма право да се договаря с външни лица или фирми за извършване на нерегламентирани дейности или услуги в групите (фотографски, застрахователни, строителни и пр.) без  разрешение от директора.

Чл. 65. Забранено е организирането на дейности с децата на политическа, религиозна и етническа основа.

Чл. 66. (1) Учителят отговаря за правилното и редовно попълване и водене на документацията според изискванията на Наредба № 8 за документите и инф.обслужване:

1. Дневник на групата/хартиен или електронен вариант;

2. Седмичен план;

3. Тематично разпределение-годишно
4. Списъци с присъствията/отсъствията  на децата – на 30-о число всеки месец да ги предава на ЗАС/  директора;

5. Порт фолио на децата;

6. Друга документация, свързана с естеството на работата.

(2) Попълва документацията само със син химикал, без да извършва поправки и корекции без знанието на директора.

Чл. 67. Учителят подготвя необходимите справки, отчети, информации и други, изисквани от ръководството.

Чл. 68. Учителят може да прави предложения пред ПС.

Чл. 69. Учителят планира възпитателно-образователната дейност по ДОС.

Чл.70. Учителят свиква родителски срещи след уведомяване на директора. На първата среща задължително запознава родителите с учебната програма, по която работи групата, и с правата и задълженията на децата и родителите съгласно този Правилник. За всяка родителска среща, на която се обсъждат въпроси, свързани с дарителска дейност на родителите, се води протокол, в който се вписват взетите решения. Копие от протокола се връчва на директора.

Чл. 71. Учителят контролира редовното посещение на децата в детската градина и отразява присъствията и отсъствията в дневника на групата.

70.1.Учителят изисква попълването на молби-уведомления от родителите за отсъствия по семейни причини. 70.2. Събира медицинските бележки от личния лекар в деня на завръщането на детето и ги предава на мед.

70.3. Последният ден от месеца подава справка за присъствия и отсъствия ш отговаря за верността на данните.
Чл. 72. Учителят вписва бройката на присъстващите деца за следващия ден –заявяване на храна  в Заповедна книга за храната  най-късно до 10,30 часа –предния ден. 

Чл. 73. Учителят няма право:

1. Да работи две смени .
2. Да използва за възпитателни цели средства, които противоречат на човешките права и свободи (физически и морални наказания, заплахи, грубо насилие и прекалено ограничение).

3. Да се отделя от децата, ако не е осигурено друго отговорно лице, и да оставя децата на двора и в групата без надзор.

4. Да извежда децата извън детската градина без придружител.

5. Да използва служебното си положение за лично облагодетелстване.

6. Да изменя регламентираното време за храна и почивка на децата.

7. Да напуска работното си място, без да е отразил проведените форми в дневник и книга за преподадения учебен материал, както и да го нанася предварително.

8. Да изтрива и нанася корекции върху задължителната учебна документация.

9. Да допуска налагането на идеологически и религиозни доктрини на децата, както и дискриминация на основата на пол, народност, етническа принадлежност и религия.

10. Ако съзнателно подпомага извършването на актове на дискриминация, носи отговорност по силата на Закона за защита срещу дискриминацията.
Чл. 74. (1) Медицинският специалист (медицинската сестра) работи съгласно длъжностната си характеристика, изготвена от кмета на общината и изпълняваната работа.

Чл. 75. Медицинският специалист разработва и провежда в детската градина:

1. програми, свързани с профилактиката и промоцията на детското здраве;

2. води и съхранява медицинската документация и опазва материалната база в здравните кабинети;

3. при съмнение за инфекциозно заболяване на дете в детската градина уведомява директора, родителите и личния лекар на детето;

4. поддържа постоянна връзка с ръководството на детската градина и с членове на Педагогическия съвет;

5. отговаря за съхранението, отчитането и разходването на медикаментите и консумативите в здравните кабинети;

6. контролира консумирането на храната от децата 

Чл. 76. Медицинският специалист се грижи за осигуряването на здравословни и безопасни условия на възпитание, обучение и труд в детската градина чрез:
1. организирането и провеждането на всекидневен филтър и следене на имунизациите;

2. спазване на строг санитарно-противоепидемичен режим;

3. набелязване мерки за избягване на травми, отравяния и изгаряния;

4. изнасяне нагледна здравна информация на видно и достъпно място в детската градина;

5. периодично обучение на обслужващия персонал и учителите за оказване на първична долекарска помощ при различни видове травми.

Чл. 77. На медицинския специалист са възложени и други функции и изисквания съобразно заеманата длъжност и изпълняваната работа:

1. Контролира текущата дезинфекция и я ръководи при епидемиологични взривове.

2. Изготвя и представя на директора и непедагогическия персонал инструкции за работа с дезинфекционни препарати.

3. Води Санитарния журнал и Дневниците за лична хигиена,съхранява здравните книжки на персонала.
 Работното време на медицинската сестра е:

сутрин от

  7.30 часа  до 12.00 часа

след обед

14.00 часа  до 17.00 часа

Чл. 78. (1) Помощник-възпитателят работи съгласно длъжностната си характеристика:

1.
Спазва установената трудова дисциплина и изпълнява работата, за която се е уговорил в подписания трудов договор.

2.
Отговаря за осигуряването на необходимите здравно-хигиенни условия в групата, в която работи.

3.
Сутрин до пристигането на учителя посреща децата и носи лична отговорност за живота и здравето им.

4.
При необходимост вечер, след приключване на работното време, изпраща закъснелите деца заедно с учителя.

5.
По време на установената почивка на учителите поема грижата за децата и носи отговорност за тях.

6.
Явява се навреме на работа и е на работното си място до края на работното време.

7.
Явява се на работа в състояние, което му позволява изпълнение на поставените задачи.

8.
Не употребява алкохол и други упойващи вещества през работното време и непосредствено преди явяване на работа.

9.
Използва цялото работно време за изпълнение на възложените задачи.

10.
 Спазва техническите и технологически правила, Правилника за осигуряване на безопасни и здравословни условия на възпитание, обучение и труд, Правилника за дейността на детската градина и всички други законови разпореждания и инструкции на работодателя.

11.
 Пази грижливо материално-техническата и дидактична база, както и пести разходването на ел. енергия, вода, отопление и др. материали.

12.
 Пази авторитета на детската градина и нейния престиж, не злоупотребява с доверието на работодателя.

13.
 Съгласува работата си и подпомага и съдейства при разрешаване проблемите в съответната група и детската градина.

14.
 При отсъствие на титуляр го замества, когато бюджетът на градината налага това.

15.
 Изпълнява вътрешен график за дежурствата –първа,втора/ за групата в с.Голямо ново/;основна и ,междинна смяна.
16. Осигурява почивката на втора смяна учители за времето от 13.30 ч. до 14,00 часа.

17.
 Поддържа района от дворното пространство, за който отговаря.

(2) Други функции и изисквания съобразно заеманата длъжност и изпълняваната работа:

1.
Сервира храната в естетичен вид (всяко ястие в отделен съд) и осигурява вилица, лъжица ,съобразно възрастта.

2.
Сменя покривките при замърсяване и ги изпира във време, когато е приключил работата си в групата.

3.
При излизане на децата извън детската градина придружава групата с учителя.

4.
Съпровожда децата до тоалетната, когато те са на двора и ги предава лично на учителя.

5.
Сменя спалното бельо 1 път на 2 седмици и при всяко замърсяване. Всяка седмица изтупва одеялата и всеки месец матраците. При замърсяване почиства плафониерите.

6.
По време на оперативки с учителите поема отговорността за живота и здравето на децата.

7.
Повишава своята професионална квалификация и качеството на работа.

8.
При инфекциозно заболяване сменя спалното бельо според изискванията на санитарните органи, извършва усилена дезинфекция.

9.
Спазва задължителното работно облекло – престилка, кърпа за главата, предна престилка.

10.
 Следи за използването от децата на салфетки, тоалетна хартия, кърпи за ръце.

11.
 Връща своевременно съдовете в кухнята-тенджери,тави.

12.
 Не оставя на достъпни за децата места дезинфекционни и перилни препарати.

13.
 Всекидневно почиства двора, напръсква пясъчниците, полива цветните алеи.

14.
 Всеки петък от седмицата изтупва килимите и пътеките в занималните, куклените кътове, малките стаи и прави основно почистване и дезинфекция на помещенията.

15.
 Административният сектор се поддържа от  чистач,а при отсъствието му-от помощник-възпитателите., както и коридора – топла връзка.

Чл.79.Педагогическия съвет е специализиран орган, който обсъжда и решава основни педагогически въпроси. Педагогическият съвет:

1.Приема Правилника на детската градина.

2.Приема Годишен комплексен план на ДГ.

3.Обсъжда и взема решения по здравословното състояние на децата.
4.Обсъжда въпроси за бита и храненето на децата.

5.Определя дейностите извън държавните образователни стандарти..
          6.Функционира съобразно  ЗПУО. 
Чл. 80. (1) КУХНЕНСКИ ПЕРСОНАЛ – работи съгласно длъжностната си характеристика.

Работникът в кухнята/разливочната приема храната от Кухня-майка,разсипва я по групи,съобразно броя на заявените деца;при необходимост намазва сандвичи;измива посудата;води температурен дневник и изнася на видно място менюто.
Чл. 81.След приключване на преките си задължения,работникът в кухнята помага на помощния персонал при почистване на дворове и тревни площи.
 Чл. 82. Готвачът/ на групата в с.Голямо ново  присъства лично, всекидневно при изписване на хранителните продукти и при съставянето на менюто;отговаря за навременно и качествено приготвяне на храната,съобразно утвърденото меню и рецептурника; отговаря за измиване на посудата в кухнята и на децата.,а когато храната е приготвена от Кухня-майка-за разсипването и.
Чл. 83. (1) Храната се предава разсипана на помощник възпитателите на групите

, както следва:

– сутрешна закуска: от 8,00 ч. до 8,30 ч.;

– обяд и следобедна закуска: от 11,30 ч. до 11,45 ч. и от 14,30 ч. до 14,45 ч.

(2) Други функции и изисквания съобразно заеманата длъжност и изпълняваната работа:

1.
Работникът в кухнята  отговаря за правилното разпределяне на получената храна ,съобразно броя на децата в групите за деня.
2. Отговаря за измиване на посудата, в която е получена храната от Кухня-майка и за предаването и на фирмата.
3.
Не допуска външни лица в кухненския блок.

4. Целият кухненски персонал спазва стриктно изискванията по система HACCP и води редовно документацията по нея.

Чл. 84. (1) ОГНЯР – работи съгласно длъжностната си характеристика:

(2) Други функции и изисквания съобразно заеманата длъжност и изпълняваната работа:

1.
Отговаря за експлоатацията на отоплителната инсталация в детската градина и изпълнява дребни текущи ремонти в ДГ.

2.
Прави заявки при ЗАС за необходимите му материали за ремонт.

3.
Придружава представител на ТСУ и фирми за констатиране на проблеми, възникнали в детската градина.

4.
Помага при разтоварването на хранителните продукти и подреждането им.
5.
Отговаря за изправността на пожарогасители.

6.
Изпълнява общи задачи, поставени му от директора.

7.
Отговаря за поддържането на дворните площи, поливане, косене.

Чл. 85. Всички служители нямат право:

1.
Да възлагат непосилни задачи на децата.

2.
Да изказват некомпетентни мнения за дейността на детската градина, в частност на педагогическия екип, да уронват имиджа ù, да изнасят какъвто и да е вид информация, касаеща дейността ù.

3.
На неучтиво отношение към родителите и близките на децата.

4.
Да използват родителите за лични облаги.

5.
Да напускат работното си място, преди да затворят и заключат всички


врати и прозорци.

6.
Да запазват и да изнасят храна вън от детската градина.

7.
Да изнасят перилни и дезинфекционни препарати и да изпират лични вещи.
8.
Да приемат торти и други хранителни продукти, предназначени за празници на децата,ако нямат сертификат за произход.

9.
Да допускат външни лица в условията на извънредна епидемиологична обстановка в детската градина; извън извънредна епидемиологична обстановка ,  същите се придружават от служител на детската градина, в случай че желаят среща с директора.

10.
Охранителният режим е дело на всеки служител.

11.
Да допускат пряка или непряка дискриминация спрямо децата, основана на пол, народност, етническа принадлежност и религия.
за поддържането на дворните площи, поливане, косене.

Чл. 86. Охранителят следи за реда и охраната на детското заведение; уведомява директор и органи на МВР, в случай на съмнителни пакети и агресивни прояви на лица.
Глава Х. АДМИНИСТРАТИВНА ДЕЙНОСТ .

Чл.87.Организира се в съответствие с всички финансово-счетоводни документи и законови и подзаконови нормативни актове на МОН и Община Търговище.
Чл.88.Отговорно лице за материалната база на ДГ е ЗАС, който изпълнява своите задължения съобразно длъжностната характеристика.

Чл.89.Останалият обслужващ персонал е под прякото подчинение на директора и учителите по групи. Изпълняват задълженията си съобразно изискванията на МОН, Министерство на здравеопазването  и длъжностната характеристика.

Чл.90.Медицинското обслужване ежедневно се извършва от медицинската сестра.

Чл.91.За здравословното състояние на децата се грижи личният им лекар.
Чл.92.Медицинските талони за имунизациите  на децата се съхраняват от медицинското лице..
Чл.93. Детската градина денем  се охранява .от Общинска охранителна фирма.Работно време на охранителя:7,30-12,30ч и от 15,30ч.-18,30ч. 
Чл.94.Главният вход на ДГ се отключва в 7.00 часа и стои отключен до 9.00 часа. След обяд се отключва в 16.00 часа – до вземане на децата. През останалото време – от 6.00 до 7.00 и от 9.00 до 16.00 часа главния вход се заключва от пом.възпитателите на етажа и охранителя. . 
Чл.95. Времето, през което се осъществява прием на децата :7.00 до 9.00ч. ; изпращане на децата-след 16,30ч. /отговорници-помощник възпитателите по групи.; 

Чл.96. Служебният  вход стои заключен. При доставка на   материали се отключва и заключва от  огняра, /ЗАС,директор/. 
ГЛАВА ХI   СОЦИАЛНО-БИТОВО И КУЛТУРНО ОБСЛУЖВАНЕ

Чл. 97. Средствата за СБКО се осигуряват от работодателя и първостепенните разпоредители с бюджетните кредити в размер на 3 на сто от средствата на работната заплата.

Чл. 98. Начинът на използване и разпределение на средствата за СБКО се определя с решение на общото събрание на педагогическия и непедагогическия персонал за срок от една календарна година-изплащат се ежемесечно по ведомост на всеки един.
Чл. 99. Безплатно работно облекло се осигурява на непедагогическия персонал, а средства за представително работно облекло-на педагогически специалисти, директор, счетоводител.
Чл. 100. Специално работно облекло и лични предпазни средства се полагат на готвач и пом.-готвач.

Чл. 101. Гореизброените членове на персонала на детската градина се задължават по време на изпълнение на трудовите си задължения да използват предоставеното им работно облекло.

Чл. 102. Не се допуска компенсации в пари за неизползвано или несвоевременно предоставено работно облекло.

Чл. 103. Работно облекло след изтичане на срока за износване не подлежи на връщане.

Чл.104. При прекратяване на трудово правоотношение с член на персонала, последният връща на ДГ зачисленото работно облекло. Този, който не върне работното облекло, заплаща стойността му за срока на доизносването му.

Чл.105.Педагогическите специалисти,които получават средства за представително работно облекло,при прекратяване на трудовото правоотношение , връщат пропорционално средства за останалия период.
ГЛАВА ХII ПРОПУСКАТЕЛЕН РЕЖИМ
Чл. 106 (1) ДГ№8“Слънце“ работи на следния пропускателен режим:

СУТРИН – от 9,00 ч. входовете се заключват от помощник възпитателите и охранителя на първия етаж и се отключват при необходимост или след 16,00ч,

(2) Всички входове на сградата през времето от 9,00 ч. до 16,00 ч. се заключват. При нужда се ползват звънците от външната страна на входовете, като вратите се отключват от служител, незает с работа с деца-охрана-южно крило или помощник-възпитател ; или администратор/ЗАС,директор/, помощник- възпитател -източно крило.
(3) При позвъняване  на външни лица в детската градина, същите изчакват отвън охранителя или др.лице, да уведоми служебните лица, работещи в детската градина.. В условията на извънредна епидемиологична обстановка, достъпът на външни лица ,особено що се отнася до занималните с деца, е ограничен. Влизането на външни лица в детската градина/контролен орган на РЗИ, Агенция по храните ,РУО и др се осъществява в общо административно помещение, при спазване на дезинфекция, дистанция, предпазни калцуни.
(4) При извеждане на децата на двора помощник възпитателите наблюдават входовете на ДГ, а охранителят отговоря за затварянето на  малката порта/вход-изход.
(5) Входната врата на кухненския блок да се държи винаги заключена, при излизане от нея да се заключва със секрет.

Чл. 107. (1) Помощник възпитателите са   длъжни  сутрин при влизане в сградата да правят оглед и при нередности да уведомяват  директора, при отсъствието му – ЗАС и органите на РУ на МВР.

(2) Вечер при напускане на работното си място дежурният учител е  длъжен да прави  проверка на врати, прозорци, чешми, електрически уреди и осветителни тела, а на първия етаж да се проверяват прозорците на медицинския кабинет, изолационна и офис, да попълват режимната тетрадка .
Глава ХI. ПРЕХОДНИ И ЗАКЛЮЧИТЕЛНИ РАЗПОРЕДБИ

1.Този Правилник е съгласуван с ръководството на синдикалната организация.

     2.Всички работещи в ДГ се запознават с Правилника и удостоверяват това с личния си подпис.
     3.Влиза в сила  със Заповед за утвърждаването му на директора на детската градина №8“Слънце“- 29/15.09.2021година.
     4.
Правилникът е задължителен за всички, които работят в ДГ , както и за всички други, намиращи се на територията й.
Директор:……………

  /С.Михова/

С П И С Ъ К 

на служителите, запознати с Правилника за вътрешния трудов ред в ДГ№8“Слънце“-гр.Търговище

